**Ministru kabineta noteikumu projekta „Grozījumi Ministru kabineta 2012.gada 2.oktobra noteikumos Nr.672 „Prasības maršruta kontroles sistēmām”**

 **(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrija ir izstrādājusi Ministru kabineta noteikumu projektu „Grozījumi Ministru kabineta 2012.gada 2.oktobra noteikumos Nr.672 „Prasības maršruta kontroles sistēmām”” (turpmāk – MK noteikumu projekts), lai nodrošinātu tiesiskā regulējuma atbilstību Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma (turpmāk – likums) 14.panta piektajai daļai. |
| 2. | Pašreizējā situācija un problēmas | Saskaņā ar likumu „Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”, kas stājās spēkā 2013.gada 1.janvārī (turpmāk – grozījumi), uzņēmumu vieglo transportlīdzekļu nodokļa maksātāju loks tika papildināts ar ārvalsts komersanta filiāli. Ministru kabineta 2012.gada 2.oktobra noteikumi Nr.672 „Prasības maršruta kontroles sistēmām” (turpmāk – MK noteikumi) izdoti saskaņā ar likuma 14.panta piekto daļu. Pēc grozījumu stāšanās spēkā MK noteikumi neatbilst tam subjektu lokam, kas noteikts likumā. |
| 3. | Saistītie politikas ietekmes novērtējumi un pētījumi | Nav attiecināms.  |
| 4. | Tiesiskā regulējuma mērķis un būtība | MK noteikumu projekts, lai novērstu spēkā esošo MK noteikumu nepilnības, paredz saskaņot likumā norādītos uzņēmumu vieglo transportlīdzekļu nodokļu maksātājus ar MK noteikumos norādītajiem nodokļu maksātājiem. Lai novērstu tiesiskā regulējuma neatbilstību, nepieciešams papildināt MK noteikumus ar jaunu uzņēmumu vieglo transportlīdzekļu nodokļa maksātāju - ārvalsts komersanta filiāli. MK noteikumos nepieciešams ieviest terminu „nodokļu maksātājs”, lai saskaņotu terminoloģiju ar likumu.Anotācijas I sadaļas 2.punktā minētās problēmas MK noteikumu projekts atrisinās pilnībā. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ārvalsts komersanta filiāles, kuras savā īpašumā vai turējumā esošos vieglos transportlīdzekļus izmanto tikai un vienīgi saimnieciskajai darbībai, ir aprīkojušas tos ar maršruta kontroles sistēmu un deklarējušas vieglo transportlīdzekli Transportlīdzekļu un to vadītāju valsts reģistrā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | MK noteikumu projekts šo jomu neskar  |
| 3. | Tiesiskā regulējuma finansiālā ietekme | MK noteikumu projekts šo jomu neskar |
| 4. | Tiesiskā regulējuma nefinansiālā ietekme | MK noteikumu projekts šo jomu neskar |
| 5. | Administratīvās procedūras raksturojums | MK noteikumu projekts šo jomu neskar |
| 6. | Administratīvo izmaksu monetārs novērtējums | MK noteikumu projekts šo jomu neskar |
| 7. | Cita informācija | Nav |

Anotācijas III, IV, V, VI un VII sadaļa uz noteikumu projektu nav attiecināma.

Finanšu ministrs A.Vilks

2013.09.16. 11:01

372

J.Lukss 67083846

Juris.Lukss@fm.gov.lv